b"\n_START_ARTICLE_\nJos\xc3\xa9 Mu\xc3\xb1oz del Castillo\n_START_SECTION_\nBiografia\n_START_PARAGRAPH_\nDoctor en qu\xc3\xadmica i farm\xc3\xa0cia, en 1869 obt\xc3\xa9, per oposici\xc3\xb3, la c\xc3\xa0tedra d'elements de F\xc3\xadsica i Qu\xc3\xadmica de l'Institut Provincial de Segon Ensenyament de Logronyo. Alhora va dirigir la revista Las Vides Americanas i va establir el primer viver de ceps d'origen americ\xc3\xa0. El 1878 va fer confer\xc3\xa8ncies divulgatives sobre la fil\xc2\xb7loxera i en 1880 va assistir com a delegat del Ministeri de Foment d'Espanya al Congr\xc3\xa9s Internacional Fil\xc2\xb7lox\xc3\xa8ric de Saragossa. _NEWLINE_En 1881 cessa del c\xc3\xa0rrec a l'Institut quan aconsegueix la c\xc3\xa0tedra d'ampliaci\xc3\xb3 de f\xc3\xadsica a la Universitat de Saragossa, on impulsar\xc3\xa0 la creaci\xc3\xb3 de l'Observatori Meteorol\xc3\xb2gic. Alhora, en 1886 va proposar la creaci\xc3\xb3 d'una Acad\xc3\xa8mia de Ci\xc3\xa8ncies de Saragossa, projecte que no quallaria fins a 1914. En 1887 va obtenir la c\xc3\xa0tedra de mec\xc3\xa0nica qu\xc3\xadmica de la Universitat Central de Madrid, d'on el 1904 va dirigir el Laboratori de Radioactivitat. Es va dedicar a estudiar la radioactivitat de les aig\xc3\xbces minerals. En desembre de 1899 fou elegit acad\xc3\xa8mic de la Reial Acad\xc3\xa8mia de Ci\xc3\xa8ncies Exactes, F\xc3\xadsiques i Naturals, ingressant en 1901 amb el discurs Estequiolog\xc3\xada o Qu\xc3\xadmica de los cuerpos simples. En 1907 fou president de la Reial Societat de F\xc3\xadsica i Qu\xc3\xadmica i en 1910 fou escollit senador del regne per la Universitat de Sevilla."